ŽUPANIJSKA SKUPŠTINA

KLASA: 810-02/20-01/

URBROJ: 2125/1-01-20-

Gospić, \_\_\_\_\_\_\_\_\_\_\_ 2020. godine

Na temelju članka 17. stavka 1. alineje 1. Zakona o sustavu civilne zaštite („Narodne novine“ br. 82/15, 118/18 i 31/20), članka 2. i 59. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ br. 49/17), Odluke o donošenju Procjene rizika od velikih nesreća za područje Ličko-senjske županije („Županijski glasnik“ br. 25/19) te članka 19. i 84. Statuta Ličko-senjske županije („Županijski glasnik“ br. 11/09, 13/09- ispravak, 21/09, 9/10, 22/10-pročišćeni tekst, 4/12, 4/13, 6/13-pročišćeni tekst, 2/18 i 3/18-ispravak, 10/20 i 11/20-pročišćeni tekst), Županijska skupština Ličko-senjske županije na \_\_\_. sjednici održanoj \_\_\_\_\_\_\_\_\_\_ 2020. godine, donijela je

**PLAN RAZVOJA SUSTAVA CIVILNE ZAŠTITE**

**LIČKO - SENJSKE ŽUPANIJE ZA 2021. GODINU**

**I.**

Zakonom o sustavu civilne zaštite određeno je da sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju RH od posljedica prirodnih, tehničko-tehnoloških, velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Člankom 17. Zakona o sustavu civilne zaštite utvrđeno je da predstavničko tijelo na prijedlog izvršnog tijela jedinice područne (regionalne) samouprave izvršava sljedeće zadaće:

* u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koji se razmatraju i usvajaju svake četiri godine,
* donosi procjenu rizika od velikih nesreća,
* donosi odluku o određivanju pravnih osoba od interesa za sustav civilne zaštite,
* donosi odluku o osnivanju postrojbi civilne zaštite,
* osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

Člankom 97. Zakona o sustavu civilne zaštite propisano je da su jedinice područne (regionalne) samouprave dužne donijeti procjenu rizika od velikih nesreća i plan djelovanja civilne zaštite u roku dvije godine od dana stupanja na snagu Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ br. 49/17).

Sukladno čl. 17. Zakona i Odluke o izradi Procjene rizika od velikih nesreća za područje Ličko-senjske županije („Županijski glasnik“ br. 1/17, 17/18 i 12/19) Županijska skupština Ličko-senjske županije na sjednici održanoj 11. rujna 2019. godine donijela je Odluku o donošenju Procjene rizika od velikih nesreća za područje Ličko-senjske županije te se u skladu s Pravilnikom o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja pristupilo izradi Plana djelovanja civilne zaštite Ličko-senjske županije.

Temeljem Zakona i Smjernica za organizaciju i razvoj sustava civilne zaštite na području Ličko-senjske županije za razdoblje 2020.do 2023.godine („Županijski glasnik“ br. 32/19), a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom rizika od velikih nesreća za područje Ličko-senjske županije, s ciljem zaštite i spašavanja ljudi, materijalnih i kulturnih dobara te okoliša, kao i ravnomjernog razvoja svih nositelja sustava civilne zaštite donosi se Plan razvoja sustava civilne zaštite Ličko-senjske županije za 2021. godinu (u daljnjem tekstu: Plan razvoja).

**II.**

Aktivnosti operativnih snaga sustava civilne zaštite na području Ličko-senjske županije za 2021. godinu:

1. **Stožer civilne zaštite Ličko-senjske županije**
2. Održavanje sjednica Stožera civilne zaštite

Nositelj: Stožer civilne zaštite Ličko-senjske županije i Upravni odjel za poslove Župana i

Županijske skupštine

Rok: kontinuirano, sukladno Planu rada Stožera i ukazanim potrebama.

1. Edukacija i osposobljavanje članova Stožera civilne zaštite

Nositelj: Stožer civilne zaštite Ličko-senjske županije, MUP - Ravnateljstvo civilne zaštite

- PUCZ Rijeka-Služba civilne zaštite Gospić i Upravni odjel za poslove Župana i Županijske skupštine

Rok: kontinuirano

1. Ažuriranje Stožera vrši se kontinuirano sukladno ukazanim potrebama s ciljem osiguranja spremnosti članova za izvršavanje postavljenih zadaća

Nositelj: Stožer civilne zaštite Ličko-senjske županije, MUP - Ravnateljstvo civilne zaštite

- PUCZ Rijeka-Služba civilne zaštite Gospić i Upravni odjel za poslove Župana i Županijske skupštine

Rok: kontinuirano

1. Razmatranje i usvajanje akata:
   * Plana rada Stožera civilne zaštite Ličko-senjske županije s planom rada za protupožarnu sezonu za 2021. godinu,
   * Plana operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku, za područje Ličko-senjske županije za 2021. godinu,
   * Financijski plan za provođenje zadaća tijekom požarne sezone 2021. godine,
   * Plana aktivnog uključivanja svih subjekata zaštite od požara na području Ličko-senjske županije za 2021. godinu, s izradom prijedloga pogodnih lokaliteta i prostora radi uspostave odgovarajućih zapovjednih mjesta kod zapovijedanja i koordinacije u gašenju požara,
   * Analize stanja sustava civilne zaštite Ličko-senjske županije za 2021. godinu,
   * Plana razvoja sustava civilne zaštite Ličko-senjske županije za 2022. godinu,
   * Plana vježbi civilne zaštite na području Ličko-senjske županije za 2022. godinu vezanih za provođenje mjera i aktivnosti u slučaju nastanka određene ugroze-rizika (epidemija izazvana koronavirusom, rizik poplave, požara i dr. rizika na području Županije)

Nositelj: Stožer civilne zaštite Ličko-senjske županije, MUP - Ravnateljstvo civilne zaštite - PUCZ Rijeka-Služba civilne zaštite Gospić i Upravni odjel za poslove Župana i Županijske skupštine

Rok: kontinuirano, sukladno Planu rada Stožera i ukazanim potrebama

1. Provedba potrebnih mjera i aktivnosti iz područje civilne zaštite u slučaju nastanka određene ugroze-rizika na području Ličko-senjske županije i Republike Hrvatske

Nositelj: Stožer civilne zaštite Ličko-senjske županije, MUP - Ravnateljstvo civilne zaštite

- PUCZ Rijeka-Služba civilne zaštite Gospić i Upravni odjel za poslove Župana i Županijske skupštine

Rok: kontinuirano, sukladno Planu rada Stožera i ukazanim potrebama

Člankom 21. Zakona o sustavu civilne zaštite utvrđeno je da se stožer civilne zaštite osniva na razini područne (regionalne) i lokalne samouprave kao stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće u skladu s Poslovnikom o radu Stožera civilne zaštite Ličko-senjske županije i Planom pozivanja Stožera („Županijski glasnik“ br. 23/16), koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluka o provođenju mjera i aktivnosti u sustavu civilne zaštite.

U suradnji s operativnim snagama sustava civilna zaštite, sukladno Planu vježbi civilne zaštite na području Ličko-senjske županije za 2021. godinu planira se održavanje pokazno/terenske vježbe iz područja civilne zaštite „ORKAN 2021.“

1. **Vatrogasna zajednica Ličko-senjske županije** (u daljnjem tekstu: VZŽ)
2. Poboljšavati ustroj, organizacijsku i intervencijsku spremnost vatrogasnih postrojbi te planirati redovito osposobljavanje i usavršavanje novih i aktivnih vatrogasaca temeljem izraženih potreba vatrogasnih postrojbi i zajednica.

Nositelj: VZŽ, zapovjednici vatrogasnih postrojbi DVD/JVP i vatrogasnih zajednica gradova, JL(P)S

Rok: kontinuirano

1. Pratiti stanje vatrogasne tehnike, opreme i sredstava za gašenje te provoditi plansko opremanje u skladu s potrebama i mogućnostima.

Nositelj: Zapovjedništvo VZŽ, vatrogasne postrojbe DVD/JVP, JL(P)S

Rok: kontinuirano

1. Sustavnim pristupom, temeljem zahtjeva vatrogasnih postrojbi/zajednica, u suradnji s nadležnim tijelima iznalaziti mogućnosti za daljnje poboljšanje komunikacijske infrastrukture i pokrivenosti signalom analognog, odnosno uvođenje digitalnog sustava veze na području nadležnosti VZŽ.

Nositelj: JL(P)S, nacionalni parkovi i park prirode, Hrvatska vatrogasna zajednica, VZŽ,

vatrogasne postrojbe DVD/JVP i vatrogasne zajednice gradova

Rok: Kontinuirano

1. Ovisno o potrebama, zatražiti od Hrvatske vatrogasne zajednice dislokaciju vatrogasaca i

tehnike iz kontinentalnog dijela Republike Hrvatske.

Zatražiti od Hrvatske vatrogasne zajednice planirana sredstva za sufinanciranje sezonskog

zapošljavanja 70 sezonskih vatrogasaca u vatrogasnim postrojbama na razini VZŽ, odnosno

razmotriti mogućnost povećanja prošlogodišnjeg broja sezonskih vatrogasaca na potrebnu

razinu obzirom da angažman ovisi isključivo o financijskim mogućnostima jedinica lokalne

samouprave s područja Ličko – senjske županije.

Nositelj: Hrvatska vatrogasna zajednica, VZŽ, vatrogasne postrojbe DVD/JVP, vatrogasne

zajednice gradova, JLS

Rok: do svibnja 2021. godine.

1. Ustrojiti vatrogasni operativni centar županije sukladno obvezi iz članka 17. stavak 3. točka 4. i članka 21. Zakona o vatrogastvu (“Narodne novine“ broj 125/19).

Nositelj: VZŽ, Ličko – senjska županija

Rok: do prosinca 2021. godine

1. Praćenje i daljnji razvoj sustava “VATROnet“ i “Upravljanje Vatrogasnim Intervencijama“ (UVI) za uzbunjivanje, vođenje i koordinaciju na vatrogasnim intervencijama, kao i ostalih aplikacija Hrvatske vatrogasne zajednice.

Nositelj: VZŽ, vatrogasne postrojbe DVD/JVP i vatrogasne zajednice gradova

Rok: Kontinuirano.

1. Daljnji razvoj sustava satelitskog praćenja vatrogasnih vozila i GIS alata.

Nositelj: Vatrogasne postrojbe DVD/JVP i vatrogasne zajednice gradova

Rok: Kontinuirano.

1. Koordinirati aktivnosti oko uključivanja vatrogasnih postrojbi u sustav civilne zaštite, sukladno članku 17. stavak 3. Zakona o vatrogastvu (“Narodne novine“ broj 125/19)

Nositelj: VZŽ

Rok: Kontinuirano

1. **Društvo Crvenog križa Ličko-senjske županije**
2. Pet vježbi interventnog tima

Nositelj: Društvo Crvenog križa Ličko-senjske županije u suradnji s gradskim i općinskim

društvima Crvenog križa

Rok: kontinuirano

1. Edukacija gradskih i općinskih timova Crvenog križa u suradnji s HCK-dva tima prve pomoći

Nositelj: Društvo Crvenog križa Ličko-senjske županije

Rok: kontinuirano

1. Specijalistička obuka za sedam spasioca na vodi, 3 vježbe spašavanja na vodi

Nositelj: Društvo Crvenog križa Ličko-senjske županije

Rok: kontinuirano

1. Sudjelovanje na vježbama u organizaciji stožera civilne zaštite gradova i općina

Nositelj: Društvo Crvenog križa Ličko-senjske županije

Rok: kontinuirano

1. Služba traženja: edukacija dva nova tima (8 članova) s adekvatnom opremom

Nositelj: Društvo Crvenog križa Ličko-senjske županije

Rok: kontinuirano

1. Edukacija gradskih i općinskih timova Crvenog križa-tim za psihosocijalnu pomoć

Nositelj: Društvo Crvenog križa Ličko-senjske županije

Rok: kontinuirano

Planira se nabava terenskog vozila i popunjavanje opremom za interventni tim, sukladno

raspoloživim financijskim sredstvima.

1. **Hrvatska gorska služba spašavanja Stanica Gospić**

1. Edukacija i osposobljavanje članova Stanice

Nositelj: HGSS Stanica Gospić

Rok: kontinuirano

1. Opremanje staničnom i osobnom opremom za spašavanje

Nositelj: HGSS Stanica Gospić

Rok: kontinuirano

1. Održavanje objekta, voznog parka i drugog hladnog pogona

Nositelj: HGSS Stanica Gospić

Rok: Kontinuirano

1. Sudjelovanje u razvoju sustava civilne zaštite na području Ličko-senjske županije i nacionalnoj razini kroz Službu (HGSS)

Nositelj: HGSS Stanica Gospić

Rok: Kontinuirano

1. Razvoj projektnih ideja u smjeru unaprjeđenja sustava traganja i spašavanja te prevencije

Nositelj: HGSS Stanica Gospić

Rok: Kontinuirano

1. Razvoj projektne ideje „Budi siguran sa mnom“, gdje bi se starijim, dementnim i autističnim osobama osigurala oprema koja bi im pomogla u slučaju njihovog nestanka u neurbanim područjima LSŽ

Nositelj: HGSS Stanica Gospić

Rok: ne definiran

1. Sudjelovanje u projektu „Jačanje kapaciteta kroz projekt Sigurna HR“ kao dio sustava HGSS, kroz projekt će se članovi dodatno educirati za velike katastrofe s naglaskom na poplave i potrese te će se nabavljati dodatna specijalistička oprema

Nositelj: HGSS Stanica Gospić

Rok: srpanj, 2022 .

1. **Udruge**
2. Udruge od značaja za sustav civilne zaštite na području Ličko-senjske županije određene u skladu sa zakonom i Procjenom rizika od velikih nesreća za područje Ličko-senjske županije jesu Lovački savez Ličko-senjske županije i Športsko ribolovni savez Ličko-senjske županije, pričuvni su dio operativnih snaga sustava civilne zaštite koji svojim sposobnostima nadopunjuju temeljne operativne snage te se uključuju u provođenje mjera i aktivnosti sustava civilne zaštite sukladno Planu djelovanja civilne zaštite Ličko-senjske županije i ukazanim potrebama i mogućnostima u slučaju proglašenja velike nesreće.

Nositelj: Upravni odjel za poslove Župana i Županijske skupštine, Lovački savez Ličko- senjske županije i Športsko ribolovni savez Ličko-senjske županije

Rok: prema potrebi.

1. **Pravne osobe od interesa za sustav civilne zaštite u Ličko-senjskoj županiji**
2. Provoditi razradu dobivenih zadaća i usklađivanje aktivnosti s operativnim snagama, a sukladno izvodima iz Plana civilne zaštite Ličko-senjske županije

Nositelj: Pravne osobe od interesa za sustav civilne zaštite Ličko-senjske županije, Stožer

civilne zaštite Ličko-senjske županije i Upravni odjel za poslove Župana i Županijske skupštine

Rok: kontinuirano

**III.**

**Financiranje sustava civilne zaštite**

Člankom 72. Zakona o sustavu civilne zaštite utvrđeno je da se u proračunu jedinica lokalne i područne (regionalne) samouprave osiguravaju financijska sredstva za izvršavanje mjera i aktivnosti u sustavu civilne zaštite sukladno smjernicama i planu razvoja sustava civilne zaštite.

U Proračunu Ličko-senjske županije za 2021. godinu u razdjelu 010 Upravni odjel za poslove Župana i Županijske skupštine planiraju su sredstva:

* Program 1007: Organiziranje i provođenje zaštite i spašavanja
  + A1007-01 Redovne aktivnosti HGSS Stanica Gospić (Program javnih potreba) u iznosu 100.000,00 kn,
  + A1007-02 Programske aktivnosti Županijske vatrogasne zajednice u iznosu 454.000,00 kn,
  + A1007-03 Provedba posebnih mjera zaštite od požara u iznosu od 10.000,00 kn,
  + A1007-04 Vatrogasne intervencije u iznosu 36.000,00 kn,
  + A1007-10 Redovne programske aktivnosti civilne zaštite u iznosu od 85.000,00 kn.

Financiranje aktivnosti Društva Crvenog križa Ličko-senjske županije za 2021. godinu planirana su u razdjelu 030 Upravni odjel za društvene djelatnosti:

* Program 3006: Socijalni programi i programi ulaganja u zajednici
  + A3006-08 Programske aktivnosti Crvenog križa Ličko-senjske županije u iznosu 160.000,00 kn.

Tablica 1. Planirana financijska sredstva za trogodišnje razdoblje

|  |  |  |  |
| --- | --- | --- | --- |
| **Operativne snage civilne zaštite** | **2021.** | **2022.** | **2023.** |
| Vatrogasna zajednica  Ličko-senjske županije | 500.000,00 kn | 500.000,00 kn | 500.000,00 kn |
| HGSS Stanica Gospić | 100.000,00 kn | 110.000,00 kn | 110.000,00 kn |
| Civilna zaštita | 85.000,00 kn | 85.000,00 kn | 85.000,00 kn |
| Društvo Crvenog križa  Ličko-senjske županije | 160.000,00 kn | 160.000,00 kn | 160.000,00 kn |
| **UKUPNO** | **845.000,00 kn** | **855.000,00 kn** | **855.000,00 kn** |

**IV.**

Razmjenom iskustava, podataka, znanja i vještina s odgovarajućim institucijama postići će se podizanje razine sigurnosti stanovništva, materijalnih i kulturnih dobara te okoliša. Potrebno je kontinuirano razrađivati i usklađivati mjere i aktivnosti svih sudionika u sustavu civilne zaštite na području Ličko-senjske županije, dogovarati zajedničko djelovanje i pružanje međusobne pomoći u skladu s pozitivnim propisima, posebno kod pojave različitih rizika od velikih nesreća koje imaju veće razmjere, u skladu s Procjenom rizika od velikih nesreća RH, Ličko-senjske županije i procjenama rizika gradova i općina na njenom području, što je posebno došlo do izražaja u epidemiji izazvanoj koronavirusom u 2020. godini. U skladu sa Zakonom o sustavu civilne zaštite i nadležnim pravilnicima nalaže se potreba permanentnog osposobljavanja, popunjavanja i opremanja operativnih snaga civilne zaštite, kao temeljna obveza Županije, gradova i općina na njenom području.

Stoga je bitno nastaviti suradnji s MUP - Ravnateljstvom civilne zaštite, PUCZ Rijeka, Službom civilne zaštite Gospić, operativnim snagama i pravnim osobama od posebnog interesa za civilnu zaštitu, jedinicama lokalne samouprave, udrugama i svim drugim sudionicima sustava civilne zaštite, prije svega građanima, s ciljem jačanja i usavršavanja operativnih i drugih snaga sustava civilne zaštite na području Ličko-senjske županije.

**ZAVRŠNE ODREDBE**

**V.**

Ovaj Plan razvoja dostavit će se operativnim snagama sustava civilne zaštite za provedbu aktivnosti koje su planirane za 2021. godinu.

**VI.**

Izvješće o provedbi aktivnosti iz Plana razvoja bit će sadržano u Analizi stanja sustava civilne zaštite za navedeno razdoblje.

**VII.**

Ovaj Plan razvoja objavit će se u „Županijskom glasniku“ Ličko – senjske županije.

**P R E D S J E D N I K**

Marijan Kustić